L'Ajuntament de Sagunt posa en marxa una plataforma en línia de servici a domicili amb comerços locals
18 de març 2020

![](/media/4tdlbnx1/49c_rp-plataforma_servicio_domicilio.jpg)  
  

L'Ajuntament de Sagunt, a través de la delegació de Comerç i Mercats, posarà en marxa en els pròxims dies una plataforma en línia de servici a domicili amb comerços locals per a, d'una banda, que la ciutadania no tinga problemes de proveïment i, per un altre, els comerços de primera necessitat que s'han vist obligats a tancar, en la mesura que siga possible, reconduïsquen els seus models de negoci cap al servici a domicili.

  

Per este motiu, l'alcalde de Sagunt, Darío Moreno, ha fet una crida als comerços, bars, restaurants, o establiments que tinguen productes de primera necessitat i vulguen passar-se al subministrament a domicili perquè es posen en contacte amb el departament de Comerç i Mercats a través del **96 265 58 58, extensió 6837**, o per correu electrònic **admin.mercats@aytosagunto.es**.

  

Segons ha explicat el primer edil, els comerços que s'adherisquen a esta iniciativa «**hauran de seguir una sèrie de protocols sanitaris per a assegurar-nos que la iniciativa no es convertisca en un focus de contagis involuntaris**». Moreno ha agraït la implicació del departament i de la regidora, Gloria Parra, en esta iniciativa «**tan positiva tenint en compte que no sabem quant de temps durarà esta crisi**». Esta plataforma en línia, segons l'alcalde, estarà disponible en el moment en què hi haja una quantitat de comerços disponibles per a donar este servici a la ciutadania.

  

  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-posa-en-marxa-una-plataforma-en-linia-de-servici-a-domicili-amb-comercos-locals/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-posa-en-marxa-una-plataforma-en-linia-de-servici-a-domicili-amb-comercos-locals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-posa-en-marxa-una-plataforma-en-linia-de-servici-a-domicili-amb-comercos-locals/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-posa-en-marxa-una-plataforma-en-linia-de-servici-a-domicili-amb-comercos-locals/)